Den 8. desember startet britiske tropper fra den 7. panserdivisjon sitt motangrep. Britene lyktes med overraskelsesmomentet sitt. Natten til den 8. desember smøg den 7. panserdivisjon og 4. indiske brigade seg tett inn på en italienske fronten. De splittet seg opp, og den indiske brigaden angrep leiren Nibeiwa i ryggen mens 7. panserdivisjon gikk mot Sofafi. Forvirringen i de italienske leirene ble total da de ble vekket straks før morgengry av bulderet fra britiske Matilda-panservogner.